❌ застрахователят отказа да ми изплати обезщетението за откраднатия ми автомобил, защото при разчитането на информацията от ключа за автомобила е установил някакво разминаване относно датата, на която за последно съм управлявал автомобила. има ли основание да ми откаже плащането на обезщетението?
отказът на застрахователя е неоснователен, тъй като при почти всички марки автомобили информацията в ключа не се обновява автоматично при всяко ползване на автомобила, а само ако са налице определени условия. така например, при повечето автомобили информацията в ключа се обновява, ако след запалване на двигателя бъдат изминати определен брой километри и/или ако автомобилът развие определена скорост.
следователно тази информация, която се съхранява в ключа, не може да служи за достоверно доказателство относно датата и часа на последното използване на автомобила.